stanford-oval/wikipedia huggingface dataset:
Gillan’s Inn
Sisältö

| --- | --- |
 CD Unchain Your Brain  Bluesy Blue Sea  Day Late and a Dollar Short  Hang Me Out to Dry  Men of War  When a Blind Man Cries  Sugar Plum  Trashed  No Worries  Smoke on the Water  No Laughing in Heaven  Speed King  Loving on Borrowed Time  I'll Be Your Baby Tonight Tour Editionin bonuskappaleet Have Love, Will Travel (Live-House Of Blues, Anahiem, CA 9/14/06)  Wasted Sunsets (Live-House Of Blues, Anahiem, CA 9/14/06) :  DVD Complete Album In 5.1 Surround Sound  Making of Gillan's Inn video  Track By Track Audio Commentary By Ian Gillan  Special Select The Soloist For Smoke On The Water Section (Choose From Jeff Healey, Joe Satriani, Steve Morse, Tony Iommi, Uli Jon Roth And More)  Rare Performance Videos Of Ian Fronting Deep Purple And Black Sabbath  Demon's Eye-Feat. Jeff Healy (Guitar), Jon Lord (Organ) [DVD Side Only]  Can I Get A Witness? [Special DVD ROM Bonus Track]  Photo Gallery  Lyrics
Arvostelut

AllMusic:
Gaia Vuerich

Gaia Vuerich
Gaia Vuerich (s. 4. heinäkuuta 1991 Cavalese) on uransa vuonna 2018 lopettanut italialainen maastohiihtäjä, joka edusti C.S. Carabinieri -seuraa.
Maastohiihdon maailmancupissa Vuerich kilpaili ensimmäisen kerran Valdidentron vapaan hiihtotavan sprintissä helmikuussa 2009 sijoittuen 29:nneksi. Kymmenen parhaan joukkoon hän sijoittui ensimmäisen kerran Nové Měston vapaan hiihtotavan sprintissä tammikuussa 2014 oltuaan neljäs. Hän sivusi tätä uransa parasta maailmancup-sijaa Lahden sprintissä maaliskuussa 2014. Parisprintissä hän sijoittui kahdeksanneksi Ilaria Debertolisin kanssa Liberecissä tammikuussa 2013.
Vuerich on osallistunut neljiin MM-kilpailuihin. Oslossa 2011 hän sijoittui vapaan hiihtotavan sprintissä 35:nneksi ja Val di Fiemmessä 2013 perinteisen hiihtotavan sprintissä 43:nneksi. Falunin MM-kilpailuissa 2015 hän oli parisprintissä yhdestoista ja perinteisen hiihtotavan sprintissä 33:s. Lahden MM-kilpailuissa 2017 hän sijoittui vapaan hiihtotavan sprintissä 15:nneksi. Sotšin olympialaisissa 2014 hän oli vapaan hiihtotavan sprintissä seitsemäs ja perinteisen parisprintissä 13:s.
Galaktosialidoosi

Galaktosialidoosi on lysosomaalinen kertymäsairaus, jossa synnynnäinen entsyymipuutos aiheuttaa sokeriaineenvaihduntatuotteiden kertymistä solujen lysosomeihin. Sairaus jaotellaan varhaislapsuuden vakavaan, lapsuusiän nopeasti etenevään ja nuoruus- tai aikuisiällä puhkeavaan, hitaasti etenevään muotoon.
Muodot

Galaktosialidoosin varhaislapsuudessa ilmenevään muotoon liittyy huomattava sikiöaikainen turvotus. Vastasyntyneellä saatetaan todeta kasvonpiirteiden karkeutta, nivustyrä, hepatosplenomegalia, askites, sydämen poikkeava suurikokoisuus ja luustohäiriöitä. Varhaislapsuuden tautimuotoon liittyy telangiektasioiden ilmaantumista, jota ei kuitenkaan esiinny poikkeuksetta. Varhaislapsuuden galaktosialidoosin oirekuva on vaikea. Usein siihen sairastunut lapsi kuolee jo ensimmäisen elinvuotensa aikana sydän- tai munuaisongelmiin.
Myös lapsuusiän tautimuodossa oireilu alkaa usein jo ensimmäisen elinvuoden aikana. Oirekuvassa on päällekkäisyyttä varhaislapsuuden tautimuodon kanssa, mutta oireet ovat tyypillisesti lievempiä. Lapsuusiän galaktosialidoosin ominaispiirteitä ovat hepatosplenomegalia, lyhytkasvuisuus, luustohäiriö, läppäviat ja kasvonpiirteiden karkeus. Silmänpohjissa saattaa esiintyä kirsikanpunaisia pisteitä. Kuulon menetys on mahdollista. Joskus todetaan myös neurologisia oireita tai kehitysvammaisuutta. Ataksia ja myoklonia ovat harvinaisempia lapsuusiän kuin nuoruus- tai aikuisiässä puhkeavassa galaktosialidoosissa.
Nuoruus- ja aikuisiän galaktosialidoosille luonteenomaisia ovat ataksian ja myoklonian lisäksi selkärangan luiden poikkeavuudet, lievä kasvonpiirteiden karkeus, etenevä kehitysvamma, epilepsia sekä kuulo- ja näköaistien menettäminen. Nuoruus- ja aikuisiän muodossa esiintyy myös angiokeratoomiksi kutsuttuja verisuonimuutoksia. Toisin kuin varhaisemmin puhkeavissa tautimuodoissa, ei nuoruus- tai aikuisiällä sairastuvilla yleensä ole todettavissa hepatosplenomegaliaa. Oireet puhkeavat keskimäärin kuudennentoista elinvuoden paikkeilla, mutta alkamisajankohdassa on huomattava yksilöllinen vaihtelu.
Syy ja hoito

Galaktosialidoosi johtuu kromosomissa 20 sijaitsevan CTSA-geenin mutaatiosta. Sillä on autosomaalinen, peittyvä periytymistapa. Noin 60 prosenttia todetuista galaktosialidooseista on ollut nuoruus- tai aikuisiällä puhjenneita. Tätä tautimuotoa on todettu tavallista useammin japanilaisilla. Erotusdiagnostisesti huomionarvoisia tiloja ovat Tay–Sachsin tauti, tyypin 1 GM1-gangliosidoosi ja muut oirekuvaan mahdollisesti sopivat lysosomaaliset kertymäsairaudet. Galaktosialidoosin hoito on oireenmukaista. Elinajanodotetta pidetään nuoruus- ja aikuisiän tautimuodossa normaalina, mutta varhaislapsuuden tautimuodossa elinajanodote rajoittuu usein ensimmäiseen elinvuoteen tai vielä lyhyempään ajanjaksoon. Lapsuusiän galaktosialidoosiin liittyy huomattavasti yksilöllisesti vaihteleva elinajanodote. M. F. Goldberg kuvasi lapsuudessa puhkeavan galaktosialidoosin vuonna 1971. Yoshiyuki Suzuki kuvasi nuoruus- ja aikuisiän tautimuodon vuonna 1977.
Freestylehiihdon maailmancup

| Freestylehiihdon maailmancup |
| --- | --- |
 Meneillään oleva kausi Freestylehiihdon maailmancup 2021–2022 
Laji:  freestylehiihto
Perustettu:  1979
Sivusto:  https://www.fis-ski.com/en/freestyle-freeski
Freestylehiihdon maailmancup on freestylehiihdon korkeatasoisin sarjamuotoinen kilpailu. Nykyään maailmancupissa kilpaillaan seitsemästä eri cup-voitosta: kumparelaskussa, hypyissä, skicrossissa, halfpipessa, slopestylessa, big airissa sekä maailmancupin kokonaiskilpailusta. Aikaisemmin on kilpailtu myös parikumparelaskussa, suksibaletissa ja freestyleyhdistetyssä. Maailmancupia on kilpailtu kaudesta 1979–1980 lähtien. Alkuaikoina kaikkien lajien pisteet laskettiin yhteen kokonaiskilpailussa. Kaudesta 1983–1984 alkaen kokonaiskilpailuun lasketaan pisteet lajista, jossa kilpailija on menestynyt parhaiten sillä kaudella, niin että pisteistä lasketaan mukaan 20 %. Esimerkiksi jos kilpailija on saanut kerättyä kumparelaskusta 300 pistettä ja parikumparelaskusta 200 pistettä, kumparelaskusta laskettujen pisteiden perusteella kokonaiskilpailun pistemääräksi tulee 60.
Gaia (täsmennyssivu)

Gaia voi tarkoittaa seuraavia asioita:
Gaia ("Maa"), kreikkalaisen mytologian alkujumala
Gaia-hypoteesi, James E. Lovelockin esittämä biosfäärin luonnetta koskeva hypoteesi
Gaia, Euroopan avaruusjärjestön avaruustutkimusasema
Gaia, Rhea Ship Linesin laiva, nykyisin ravintolalaiva
Gaia Group, suomalainen konsultointiyritys
Gaia, Vila Nova de Gaia, kaupunki Portugalissa
Gaia Online, www-keskustelualue ja pelisivusto
Toyota Gaia, automalli
Gaïa, Numidialainen hallitsija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gaia”, voi hakea sivunnimihaulla, laajalla sivunnimihaulla tai tekstihaulla.
Gaia Bassani Antivari

Gaia Bassani Antivari (s. 8. heinäkuuta 1978 Milano, Italia) on azerbaidžanilainen alppihiihtäjä.
Antivari osallistui MM-kisoihin ensimmäistä kertaa vuonna 2009. Tuolloin hän oli suurpujottelussa 51., mutta keskeytti pujottelussa jo ensimmäisellä kierroksella. Antivari osallistui seuraavana vuonna Vancouverin olympialaisiin, joissa hän sijoittui suurpujottelussa 57:nneksi, muttei saanut pujottelussa tulosta. Vuoden 2014 talviolympialaisissa Antivari joutui vetäytymään kilpailuista harjoituksissa tapahtuneen loukkaantumisen vuoksi.
Denis Kang

| Denis Kang |
| --- | --- |

Henkilötiedot
Syntynyt: 17. syyskuuta 1977 (ikä 47) Saint-Pierre, Saint-Pierre ja Miquelon
Kansalaisuus:   Kanada
Vapaaottelija
Lempinimi:  The Super Korean
Aktiivisena:  1998–2012
Pituus:  180 cm
Paino:  84 kg
Kätisyys:  oikea
Taistelutyyli:  brasilialainen jujutsu, potkunyrkkeily, nyrkkeily
Tilastot
Ottelut:  55
Voitot:  35
– tyrmäyksellä:  13
– luovutuksella:  16
– päätöksellä:  6
Tappiot:  16
| Denis Kang |
| --- | --- |

Henkilötiedot
Syntynyt: 17. syyskuuta 1977 (ikä 47) Saint-Pierre, Saint-Pierre ja Miquelon
Kansalaisuus:   Kanada
Potkunyrkkeilijä
Lempinimi:  The Super Korean
Aktiivisena:  2004
Pituus:  180 cm
Paino:  84 kg
Kätisyys:  oikea
Tilastot
Ottelut:  1
Voitot:  0
Tappiot:  1
Denis Kang (s. 17. syyskuuta 1977 Saint-Pierre, Saint-Pierre ja Miquelon) on kanadalainen uransa lopettanut vapaaottelija, jolla on korealaiset ja ranskalaiset juuret. Hän voitti Spirit MC:n raskaansarjan mestaruuden 2007 ja oli sitä ennen 2006 otellut Priden välisarjan mestaruudesta Kazuo Misakia vastaan. Kang hävisi mestaruuden tuomariäänin. Kangilla on 3. asteen musta vyö brasilialaisessa jujutsussa, jota hän on harjoitellut high school ajoiltansa asti. Tätä ennen hän on harjoitellut myös Hapkidoa teini-ikäisenä, sekä kilpaillut lukkopainissa ja yhden ottelun verran potkunyrkkeilyssä.
Hänen veljensä Julien Kang on näyttelijä ja malli Etelä-Koreassa.
Vapaaottelu

Kangin ensimmäinen vapaaottelu oli Ultimate Warrior Challengessa elokuussa 1998. Hän voitti ottelun Eric Harcrowta vastaan luovutuksella, joka tuli ensimmäisessä erässä viidentoista sekunnin jälkeen. Kang otteli Kanadassa ja Yhdysvalloissa aina vuoteen 2000 saakka, kunnes päätti kokeilla menestystä Japanissa.
Vapaaottelu > Pancrase

Kang otteli Pancrasessa ensimmäisen kerran syyskuussa 2000, jolloin hän kohtasi Minoru Suzukin. Kang voitti ottelun luovutuksella. Toinen ottelu meni vähemmän menestyksekkäämmin, kun Kang hävisi tuomariäänin Keiichiro Yamamiyalle. Kangin viimeiseksi Pancrase otteluksi jäi Marty Armendarezia vastaan käyty kamppailu, jonka hän hävisi kolmannessa erässä teknisellä tyrmäyksellä.
Vapaaottelu > Pride

Kang otteli menestyksekkäästi Spirit MC -organisaatiossa ja herätti kiinnostusta Pride-organisaatiossa. Hän otteli ensimmäisen kerran PRIDE Bushido 6 -tapahtumassa huhtikuussa 2005 Takahiro Obaa vastaan. Kang voitti ottelun käsilukolla ensimmäisessä erässä. Vain kolme kuukautta myöhemmin Kang otteli toisen Pride ottelunsa Andrei Semenovia vastaan, jonka hän voitti tuomariäänin. Kang kävi välissä ottelemassa Spirit MC ja AFC organisaatioissa yhden ottelun, jonka jälkeen palasi Prideen huhtikuussa 2006 PRIDE Bushido 10 -tapahtuman myötä. Kang voitti ottelu luovutuksella Mark Weiriä vastaan ensimmäisessä erässä.
Vakuuttavien otteiden myötä Kang pääsi osallistumaan Priden välisarjan Grand Prix -turnaukseen, joka käytiin kolmessa tapahtumassa. Ensimmäisellä kierroksella hän sai vastaansa Murilo Ruan. Kang voitti ottelun tyrmäyksellä ensimmäisessä erässä viidentoista sekunnin jälkeen. Turnauksen toisella kierroksella Kang sai vastaansa Amar Suloevin, jonka hän voitti puolestaan yhden käden kuristuksella myöskin ensimmäisessä erässä. Kang eteni voiton myötä välieriin saakka, jossa vastaan asettui Akihiro Gono. Kang voitti ottelun tuomariäänin ja eteni turnauksen loppuotteluun. PRIDE Bushido 13 -tapahtumassa käyty loppuottelu Kazuo Misakia vastaan päättyi lopulta Kangin tappioon hajaäänin.
Vapaaottelu > UFC

Kang otteli ensimmäisen kerran UFC:ssä UFC 93 tapahtumassa tammikuussa 2009 Adam Belcheriä vastaan. Kang hävisi ottelun toisessa erässä luovutuksella. Hän otteli toisen kerran Xavier Foupa-Pokamia vastaan saman vuoden huhtikuussa UFC 97 tapahtumassa, jossa Kang voitti ottelunsa tuomariäänin. Kolmannen kerran hän otteli Michael Bispingiä vastaan UFC 105 tapahtumassa. Kang hävisi ottelunsa tekniseen tyrmäykseen toisessa erässä. Kyseinen ottelu jäi Kangin viimeiseksi otteluksi UFC:ssä.
Saavutukset > Vapaaottelu

Spirit MC
Raskaansarjan mestaruus (kerran, puolustanut kahdesti)
Pride
Välisarjan turnaus (toinen sija)
UFC
Illan ottelu (kerran)
Road FC
Illan ottelu (kerran)
Gillamin rautatieasema

Gillamin rautatieasema on rautatieliikennepaikka Gillamissa, Manitobassa, Kanadassa. Liikennepaikka sijaitsee Chirchillin satamakaupunkiin johtavan Hudson Bay Railwayn hallinnoiman rautatien varrella, rautateitse 1 314 kilometrin päässä Winnipegistä pohjoiseen. Liikennepaikalla pysähtyvät Winnipegin ja Churchillin välillä liikennöivät Hudson Bay -henkilöjunat.
Gillamin asemarakennus sai kansallisen perinneaseman arvon vuonna 1992.
Aseman lipunmyynti ja odotustilat avautuvat vähintään 30 minuuttia ennen henkilöjunan lähtöaikaa. Asemalla on yleisöpuhelin ja WC-tilat sekä pysäköintialue.
Aiheesta muualla

VIA Rail: Gillam Station
Government of Manitoba Regional Map (Arkistoitu – Internet Archive)
Gooni

Astelevy, jonka asteikko on gooneina.
Gooni (< m.kreik. γωνία, gōnía ’kulma’;  tunnus gon) eli graadi eli uusaste on tasokulman mittayksikkö, joka on 1/100 suorasta kulmasta. 1 gon = π/200 rad. 1 gooni on 0,9 astetta, eli esim. 18 astetta on 20 goonia.
Yksikön etu on muun muassa se, että suoria kulmia on helppo lisätä ja vähentää asteluvuista. Jos joku kulkee esimerkiksi suuntaan 117 goonia (pohjoisesta myötäpäivään), silloin suunta kulkijasta kohtisuoraan vasemmalle on 17 goonia, oikealle 217 goonia ja suoraan taaksepäin 317 goonia. Toinen etu on se, että yksi gooni Maan isoympyrää pitkin vastaa sadan kilometrin matkaa. Eräs haittapuoli taas on se, että geometriassa yleiset kulmat 30° ja 60° on ilmaistava murtolukuina.
Yksikkö sai alkunsa Ranskassa yhdessä metrijärjestelmän kanssa. Yrityksistä huolimatta yksikkö otettiin käyttöön vain joissakin maissa tai joillakin aloilla, kuten maanmittauksessa.
Alayksiköt

Uusminuutti on 0,01 goonia, uussekunti 0,0001 goonia.
Aiheesta muualla

Kuvia tai muita tiedostoja aiheesta Gooni Wikimedia Commonsissa
Dodoma

| Dodoma |
| --- | --- |

 Dodoma
 Koordinaatit: 6°10′23″S, 35°44′31″E 
Valtio:   Tansania
Alue:  Dodoman alue
Piirikunta:  Dodoman piirikunta
Hallinto:  
 – Kaupunginjohtaja:  Francis Mazanda
Pinta-ala:  
 – Kokonaispinta-ala:  2608 km²
Väkiluku (2012):  410 956
 – Väestötiheys:  157,6 as./km²
Aikavyöhyke:  UTC+3
Infobox OKVirheellinen NIMI-arvo: 
Dodoma on Tansanian ja Dodoman alueen pääkaupunki. Vuonna 2012 sen asukasluku oli 410 956.  Pääkaupungin siirtoa Dodomaan Dar es Salaamista on suunniteltu 1970-luvulta lähtien. Tansanian valtiopäivät siirtyi Dodomaan helmikuussa 1996, mutta monet virastot sekä diplomaattiset edustustot sijaitsevat edelleen vanhassa pääkaupungissa.
Dodoma oli alkujaan paikka, jossa karavaanit pysähtyivät matkallaan Tanganjikajärven ja Intian valtameren rannikon välillä. Se sijaitsee eteläisen ylängön itäreunalla keskellä viljavia maanviljelysalueita. Kaupunki alkoi kasvaa, kun sen läpi rakennettiin rautatie maataloustuotteiden kuljetusta varten 1900-luvun alussa.
Ilmasto

Dodomassa on puolikuiva eli semiaridi ilmasto, jonka päivälämpötilat ovat melko korkeat ympäri vuoden. Yölämpötilat laskevat kuitenkin alimmillaan 13 °C:seen heinäkuussa. Ilmastossa on havaittavissa selkeä kuivakausi ja sadekausi. Sadekausi ajoittuu marraskuusta huhtikuuhun ja kuivakausi toukokuusta lokakuuhun.
| Sää - Dodoma> Kuukausi | Sää - Dodoma> Tammi | Sää - Dodoma> Helmi | Sää - Dodoma> Maalis | Sää - Dodoma> Huhti | Sää - Dodoma> Touko | Sää - Dodoma> Kesä | Sää - Dodoma> Heinä | Sää - Dodoma> Elo | Sää - Dodoma> Syys | Sää - Dodoma> Loka | Sää - Dodoma> Marras | Sää - Dodoma> Joulu | Sää - Dodoma> Vuosi |
| --- | --- | --- | --- | --- | --- | --- | --- | --- | --- | --- | --- | --- | --- |
| Keskimääräinen korkea °C | 29 | 29 | 28 | 28 | 28 | 27 | 26 | 27 | 29 | 31 | 31 | 31 | 29 |
| Keskimääräinen matala °C | 18 | 18 | 18 | 18 | 16 | 14 | 13 | 14 | 15 | 17 | 18 | 18 | 16 |
| Sademäärä mm | 152 | 109 | 137 | 48 | 5 | 0 | 0 | 0 | 0 | 5 | 23 | 91 | 570 |
Lähde: BBC Weather
Kaupunginosat

Dodoman piirikunta jakaantuu 30 hallinnolliseen osa-alueeseen tai kaupunginosaan, joita ovat Chamwino, Chihanga, Dodoma Makulu, Hazina, Hombolo, Ipala, Kikombo, Kikuyu North, Kikuyu South, Kilimani, Kiwanja cha Ndege, Kizota, Madukani, Majengo, Makole, Makutupora, Mbabala, Mbalawala, Miyuji, Mkonze, Mpunguzi, Msalato, Mtumba, Nala, Ng'ong'ona, Nzuguni, Tambukareli, Uhuru, Viwandani ja Zuzu.
Palvelut > Koulutus

Kaupungissa toimii kaksi virallisesti vuonna 2007 avattua yliopistoa, jotka ovat University of Dodoma ja St John’s University of Tanzania.
Palvelut > Liikenne

Morogoron alueen kautta kulkeva moottoritie idässä yhdistää Dodoman Dar es Salaamiin. Dodoman kautta kulkee lännessä tieyhteydet Mwanzaan ja Kigomaan, Taboran kautta. The Great North Road -tie yhdistää pohjoisessa Dodoman ja Arushan. Dodomassa sijaitsee valtiollisen rautatien, Tanzania Railwaysin juna-asema. Kaupungissa sijaitsee myös lentokenttä, joka on tällä hetkellä rajoitettu vain pienkoneiden käyttöön.[lähde? ]
Nähtävyydet

Tansanian parlamenttirakennukset eli Bunge
Gaddafin moskeija
Dodoman viinitilat
Elinkeinoelämä

Alueen merkittävimmät luonnonvarat ovat natriumkarbonaatti, kulta, suola ja kala. Dodoman tärkeimmät maataloustuotteet ovat viinirypäleet, durra, maapähkinät, hirssi, risiiniöljy ja maissi. Alueella harjoitetaan myös merkittävässä määrin karjataloutta. Keskeisiä teollisuuden toimintoja alueella ovat jalokivien louhinta, elintarvikkeiden prosessointi, puunjalostus, lamppujen valmistus, keramiikkateollisuus ja viinintuotanto.
Kulttuuri ja urheilu > Jalkapallo

Tansanian ylimmässä jalkapallosarjassa, Vodacom Premier Leaguessa, Dodomaa edustaa joukkue JKT Ruvu. Dodomassa sijaitsee vuonna 1978 rakennettu, lähinnä jalkapallon pelaamiseen tarkoitettu areena, Jamhuri Stadium, jonka katsojakapasiteetti on 25 000.
Aiheesta muualla

Kuvia tai muita tiedostoja aiheesta Dodoma Wikimedia Commonsissa
Matkaopas aiheesta Dodoma Wikivoyagessa (englanniksi)
Julius Nyereren aukio Dodomassa
Eesti lipp

Eesti lipp (suomeksi Viron lippu) on Viron lipun lippulaulu. Laulun sanoittaja on Viron kirkonmies Martin Lipp ja melodian luoja on Viron säveltäjä Enn Võrk.
Martin Lipp julkaisi runon vuonna 1897 kokoelmassa "Kodu Kannid I" nimellä "Eesti, Eesti, ela sa!" ("Viro, Viro, elä sa!"). Enn Võrk kirjoitti runolle sävelen vuonna 1922. Vaikka alkuperäinen runo sisälsi viisi jaetta,  Enn Võrk kirjoitti laulun, jossa oli kolme jaetta.
Nykyään lauletaan tämän laulu sanoilla ::
Kaunistagem Eesti kojad
kolme koduvärviga,
mille alla Eesti pojad
ühiselt võiks koonduda.
ühine neil olgu püüe
ühes vennaarmuga.
Kostku võimsalt meie hüüe:
Eesti, Eesti, ela sa!
Sinine on sinu taevas,
kallis Eesti, kodumaa,
oled kord sa ohus, vaevas
- sinna üles vaata sa!
Must on sinu mullapinda,
mida higis haritud.
Must on kuub, mis eesti rinda
vanast juba varjanud.
Sinine ja must ja valge
kaunistagu Eestimaad!
Vili võrsugu siin selge,
paisugu tal täieks pead.
Vaprast meelest, vennaarmust
Eesti kojad kõlagu!
Kostku taeva poole põrmust:
Eesti, Eesti, ela sa!
Suomi versifikaatio:
Kaunistakaa synnyinmaamme
lipun värein puhtahin!
Niiden alle pojat Eestin
yhtehen taas tulla voi.
Yksi heillä olkoon tahto,
veljesmieli urhea.
Voimakkaana kaikuu huuto:
Eesti, Eesti, eläköön!
Sininen on taivahasi,
kallis Eesti, kotimaa.
Vaaran, vaivan hetkinäsi
sinne katsees' käännä vaan!
Musta on sun peltomaasi,
jota hiess' on viljelty.
Musta meill' on vaateparsi,
isiltä jo peritty.
Sini-musta-valkeana
liehuu lippu Eestinmaan!
Vilja varttuu, tähkäpäinä,
sato runsas tulla saa.
Veljesmieli, varma tahto
Eestin kodit kohottaa!
Kaikuu kautta taivaan huuto:
Eesti, Eesti, eläköön!
Kuusaa (Haapajärvi)

Kuusaa on noin 250 asukkaan ja alle sadan talouden kylä Haapajärven kaupungissa Pohjois-Pohjanmaan maakunnassa. Se sijaitsee Kuusaanjärven rannalla kantatien 58 varrella noin 22 kilometrin päästä Haapajärven keskustaajamasta Kärsämäen suuntaan.
Kuusaan Kylätoimikunta on perustettu vuonna 1989 ja toimintaan on yhdistynyt naapurikylä Jokela 1990-luvun puolessa välissä. 1990-luvun loppupuolella Kuusaanjärven ympäristön maamiesseura uudistettiin palvelemaan kylätoimintaa ja nimeksi muutettiin Jokuset kyläyhdistys ry. Kuusaa-Jokelan kylä tunnetaan Haapajärven aktiivisempana kylänä (Kaupunginjohtaja Järvinen). Muun muassa Kuusaan marathon on tunnettu kautta maan. Juoksija-lehden kyselyn mukaan Kuusaan marathon on Suomen parhaiten järjestetty maraton. Kuusaa-Jokelan kansainvälinen toiminta ja muun muassa työleirit ovat kannustaneet myös naapurikuntien kyliä aktiiviseen kansainväliseen toimintaan. Kuusaa-Jokelan väki on toteuttanut useita hankkeita, muiden muassa hankkeet Niityiltä nummille ja Maitolaiturilta maailmalle. Vuonna 2017 kylälle saatiin merkittävä, noin 180 000 euron Kehittyvä Kuusaa -hanke Keskipiste Leader:ltä. Suurin hanke on ollut Kuusaanjärven kunnostus vuonna 2006.
Kuusaan kylässä on SRK:n Kallion leirikeskus sekä vanhustenkoti ja muutama muu pienyritys. Kuusaalla on myös suuri suo, Hankilanneva, jonka Vapo Oy valjasti aikanaan turvetuotantoon. Turvetuotanto on sittemmin loppunut, ja alue on nykyisin laajalti viljelyskäytössä. Nuijunjärvi on alueen merkittävä lintujärvi. Nuijunjärvi on kunnostettu kosteikoksi, Haapajärven Pohjoisen metsästysseuran hankkeella. Kuusaan ala-aste lakkautettiin vuonna 2006, ja koulurakennus on helmikuussa 2007 siirtynyt kyläyhteisön omistukseen. Kyläntalossa (Eurola) järjestetään nykyisin kylää aktivoivaa toimintaa. Eurolan kunnostukseen saatiin rahoitus vuonna 2011. Talo maalattiin kauttaaltaan ulkoa ja sisältä ja keittiö remontoitiin kokonaan (2012). Kylä kehittyy edelleen, sillä kylälle on muuttanut jälleen (2011) perhe Oulusta. Uudistalo rakennetaan nelilapsiselle perheelle vuonna 2012. Jokelan kylään nousee samaan aikaan kaksi uutta omakotitaloa.
Aiheesta muualla

http://www.kuusaa.com
Gubbängenin metroasema

Gubbängenin metroaseman laituri
Gubbängenin metroasema on asema Gubbängenissä, joka kuuluu Tukholman metroon. Gubbängenin metroasema avattiin 1. lokakuuta vuonna 1950. Se on osa metron vihreää linjaa, ja etäisyys Slussenin asemalle on metroasemalta 6,7 kilometriä. Gubbängenin asema sijaitsee Hökarängenin ja Tallkrogenin asemien välissä. Asemalla on kaksi Ragnhild Alexanderssonin pronssiveistosta vuodelta 1994.
Vuonna 2013 asemaa käytti arkisin 7 700 matkustajaa päivässä.
Goon (elokuva)

| Goon |
| --- | --- |

Ohjaaja:  Michael Dowse
Käsikirjoittaja:   Jay Baruchel  Evan Goldberg 
Tuottaja:  David Gross (käännä suomeksi) Don Carmody
Säveltäjä:  Ramachandra Borcar
Kuvaaja:  Bobby Shore
Leikkaaja:  Reginald Harkema
Pääosat:   Seann William Scott  Jay Baruchel  Alison Pill  Marc-André Grondin  Kim Coates  Eugene Levy  Liev Schreiber 
Valmistustiedot
Valmistusmaa:  Kanada
Tuotantoyhtiö:  Magnet Films
Levittäjä:  Alliance Films (käännä suomeksi) Netflix
Ensi-ilta:  Kanada 24. helmikuuta 2012
Kesto:  92 min
Alkuperäiskieli:  englanti
Tuotto:  6 483 963 dollaria
Seuraaja:  Goon: Last of the Enforcers
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Goon on Michael Dowsen ohjaama kanadalainen urheiluelokuva vuodelta 2012. Se kertoo fanista, joka palkataan jääkiekkojoukkueeseen tappelijaksi. Elokuvan pääosassa esiintyy Seann William Scott.
Elokuvalle on vuonna 2017 julkaistu jatko-osa Goon: Last of the Enforcers. Sen ohjaa Jay Baruchel, toinen Goonin käsikirjoittajista.
Rooleissa

| 0 | 1 | 2 |
| --- | --- | --- |
|  Seann William Scott  | … |  Doug Glatt   |
|  Jay Baruchel  | … |  Pat   |
|  Alison Pill  | … |  Eva   |
|  Liev Schreiber  | … |  Ross Rhea   |
|  Eugene Levy  | … |  Dr. Glatt   |
|  Marc-André Grondin  | … |  Xavier LaFlamme   |
|  Kim Coates  | … |  Ronnie Hortense   |
|  Nicholas Campbell  | … |  Rollie Hortense   |
|  Richard Clarkin  | … |  Gord Ogilvey   |
|  Jonathan Cherry  | … |  Marco Belchier   |
|  Ricky Mabe  | … |  John Stevenson   |
Aiheesta muualla

Virallinen sivusto (englanniksi)
Goon Internet Movie Databasessa (englanniksi)